കൃഷിക്ക് നാശം വരുത്തുന്ന കാട്ടുപന്നിയെ വെടിവച്ചുകൊന്നു നെന്മാറ: പോത്തുണ്ടി പാടശേഖര സമിതിയിലെ നെല്പ്പാടത്തെ കൃഷി നശിപ്പിക്കുന്ന കാട്ടുപന്നിയെ വെടിവച്ചു കൊന്നു. നെന്മാറ ഡി.എഫ്.ഒ ആര്. ശിവപ്രസാദിന്റെ ഉത്തരവിന്റെ അടിസ്ഥാനത്തില് നെല്ലിയാമ്ബതി റെയ്ഞ്ച് ഫോറസ്റ്റ് ഓഫീസര് കൃഷ്ണദാസിന്റെ നേതൃത്വത്തില് തോക്ക് ലൈസന്സുള്ള വിജയന് ചാത്തമംഗലത്തിന്റെ സഹായത്തോടെയാണ് പന്നികളെ വകവരുത്തിയത്. നൂറു കിലോ തൂക്കം വരുന്ന 3 വയസ്സ് പ്രായമുള്ള ആണ് കാട്ടുപന്നിയെ ആണ് വെടിവെച്ചുകൊന്നത്. പ്രാഥമിക നടപടികള് പൂര്ത്തിയാക്കി പന്നി യുടെ ജഡം വനം വകുപ്പ് ജീവനക്കാരുടെ നേതൃത്വത്തില് കുഴിച്ചുമൂടി. പോത്തുണ്ടി സെക്ഷന് ഫോറസ്റ്റ് ഓഫീസര് ഗിരീഷ്, ബി.എഫ്.ഒമാരായ പി. രഞ്ജിത്ത്, ബി.ആര്. അജിത്, ഡ്രൈവര് കെ.എ. മഹേഷ്, വാച്ചര്മാരായ രാജീവ്, ചന്ദ്രന് എന്നിവര് പങ്കെടുത്തു.